Kåret Asias beste øyer
Ifølge TripAdvisor finnes fire av Asias ti beste øyer i Thailand. Bali (Nusa Lembongan) og naboøya Gili Trawangan - begge populære feriemål for nordmenn - er også på listen i 2013-kåringen. På øy-listen i kåringen «Annual Travelers' Choice Awards» - altså de reisendes egen årlige kåring - finner vi fire thailandske øyer blant Asias 10 beste:På topp finner vi Ko Tao inne i den tsunami-trygge Thailand-bukta. Ikke langt unna finner vi også Koh Samui - en annen av øyene på den høythengende 10 på topp-listen. Koh Tao er et voksende feriemål, mindre utbygget enn storebror Samui, dessuten grønn og vakker med flotte klipper. Hele øya er en dykkerskole med fantastiske forhold for dykking og snorkling.«Skilpaddeøya» var opprinnelig en fangeøy. Lenge var den ubebodd, og det preger øya fortsatt. Vinner-øya Tao en superb dykkerøy med et vell av firmaer som leier ut utstyr. Mindre og roligere enn naboen Koh Phangan og Pah Ngan, som er kjent for sine ville fullmånefester hver måned. Dette skriver TripAdvisor om Ko Tao: «Hvite strender som omkranses av bratte åser - noen av dem bare tilgjengelige med firehjulsdrevne kjøretøyer - og 300 soldager per år innbyr til lange dager i hengekøya».- Fire øyer på Topp 10-listen er et fantastisk resultat for oss, jubler Thailands skandinaviske turistsjef Nalinee Pananon, med kontor i Stockholm. - Kåringen viser bare hvor mye de reisende setter pris på våre populære øyer, som har en masse å tilby - flotte strender, god mat, et bredt utbud av overnattingssteder og supre forhold fort dykking, trekking og kajakkpadling, sier Nalinee Pananon til VG.Etter Ko Tao kommer vesle Nusa Lembongan i sjøen mellom Bali og Lombok - en øy med supre dykke- og snorkleforhold - før thailandske Ko Lanta i Krabi-provinsen dukker opp som tredje beste øya i TripAdvisors kåring: «Ko Lanta byr på fantastisk dykking med et eksotisk marint liv og imponerende korallrev. Solnedgangene er legendariske», skriver verdens største brukergenererte anmeldertjenste i sin bedømning.Søvninge Gili Trawangan, bere en kort båttur fra sitt mer turistifiserte motstykke Bali, innehar 4. plassen på rankingen, og slår dermed filippinske Borakay med sine hvite skjellstrender Yapak og White Beach - og honeymoonernes favoritt Balinghai Beach. Thailands største ferieøy, mangfoldige Phuket, inntar sjetteplassen på listen:«Phuket tilbyr et spekter av spektakulære ferieopplevelser og severdigheter, alt fra blå laguner og rosa solnedganger til oransjekledde munker», heter det hos TripAdvisor. Phuket slår såvidt den grønne øya Ko Samui - naboøya til vinneren Ko Tao.Thailands tredje største øy ble oppdaget av backpackerne, men det er saktens ikke mange spor å se etter dem lenger. Samui er godt utbygd med drøssevis av resorter rundt Chaweng-stranden. På nordsiden av øya er alle de eksklusive kjedene med Six Senses og Four Seasons i spissen på plass, utenfor den største turisthopen. Filippinske Palawan tar 8. plassen i øy-kåringen - «en bit av himmelen», om vi skal tro TripAdvisor, mens malaysiske Langkawi med alle sine flotte resorter og indiske Havelock Island inntar de to siste plassene på super-listen.
Thailans tar godt for seg i TripAdvosors kåring av Asias beste strender. Helt øverst troner Ko Tao i Surat Thani-provinsen.